Mistä voin ostaa ellaOne®-jälkiehkäisyvalmisteen?
ellaOne®-valmisteen voi ostaa ilman reseptiä apteekista tai apteekin verkkosivuilta.
fi
Pitääkö minun jatkaa ehkäisypillereiden käyttöä ellaOne®-valmisteen käytön jälkeen?
Voit jatkaa suun kautta otettavien ehkäisypillereiden käyttöä ellaOne®-tabletin ottamisen jälkeen, mutta niiden teho voi olla tavallista heikompi seuraaviin kuukautisiin asti. Suosittelemme käyttämään kondomia tai pessaaria seuraaviin kuukautisiin asti, koska ellaOne®-valmiste saattaa heikentää säännöllisen ehkäisymenetelmän (kuten ehkäisylaastarin tai ehkäisyrenkaan) tehoa tilapäisesti.  

Voit jatkaa tavallisen ehkäisymenetelmäsi käyttämistä seuraavien kuukautisten jälkeen – kunhan muistat käyttää sitä oikein! Jos seuraavat kuukautiset ovat yli seitsemän päivää myöhässä, jos kuukautiset ovat luonteeltaan epänormaalit tai jos ilmenee raskauteen liittyviä oireita tai tilanne on muutoin epäselvä, sinun on syytä tehdä raskaustesti.
fi
Voinko aloittaa ehkäisypillereiden käytön ellaOne®-tabletin ottamisen jälkeen?
Jos et ole käyttänyt säännöllistä suun kautta otettavaa ehkäisymenetelmää ennen tabletin ottamista, keskustele asiasta lääkärin, apteekkihenkilökunnan tai muun terveydenhuollon ammattilaisen kanssa. He osaavat kertoa sinulle eri vaihtoehdoista ja neuvoa, milloin ehkäisypillereiden käyttö kannattaa aloittaa.

Riippumatta siitä, aloitatko ehkäisypillereiden käytön vai et, suosittelemme käyttämään kondomia (tai muuta lisäehkäisyä) seuraaviin kuukautisiin asti, koska ellaOne® -valmiste saattaa heikentää säännöllisen ehkäisymenetelmän tehoa tilapäisesti.
fi
Voinko harrastaa seksiä ellaOne®-valmisteen käytön jälkeen?
Kyllä. Voit harrastaa seksiä jälkiehkäisytabletin ottamisen jälkeen, mutta suosittelemme käyttämään lisäehkäisyä (esimerkiksi kondomia tai pessaaria) seuraaviin kuukautisiin asti. Jos käytät hormonaalista ehkäisymenetelmää, kuten ehkäisypillereitä tai -laastareita, käytä jokaisen yhdynnän aikana lisäehkäisyä seuraaviin kuukautisiin asti, koska säännöllisen ehkäisymenetelmän teho on saattanut tilapäisesti heikentyä eikä jälkiehkäisytabletti anna ehkäisysuojaa myöhemmin tapahtuville yhdynnöille.
fi